ทีเอ็มบีกำไรไตรมาส2โต21%
ธนาคารทหารไทยกำไรไตรมาส 2 สุทธิ 1,917 ล้านบาท เพิ่มขึ้น 21% จากไตรมาสก่อนหน้า
22 ก.ค. 2562

ธนาคารทหารไทยกำไรไตรมาส 2 สุทธิ 1,917 ล้านบาท เพิ่มขึ้น 21% จากไตรมาสก่อนหน้า
ธนาคารทหารไทย และบริษัทย่อย แจ้งผลประกอบการไตรมาส 2 ปี 2562 ซึ่งนายปิติ ตัณฑเกษม CEO กล่าวถึงภาพรวมผลการดำเนินงานว่า ผลการดำเนินงานในไตรมาส 2 ปรับตัวดีขึ้นจากไตรมาส 1 โดยธนาคารมีกำไรจากการดำเนินก่อนหักสำรอง 4,720 ล้านบาท เพิ่มขึ้น 25% ปัจจัยหนุนหลักมาจากทั้งรายได้ดอกเบี้ยที่ยังคงเติบโตอย่างต่อเนื่องและรายได้ที่มิใช่ดอกเบี้ยที่ดีขึ้น
ทั้งนี้หลัง การตั้งสำรองจำนวน 2,490 ล้านบาท และหักค่าใช้จ่ายสำรองฯ และภาษี ธนาคารกำไรสุทธิอยู่ที่ 1,917 ล้านบาท เพิ่มขึ้น 21% จากไตรมาสก่อนหน้า
นายปิติ กล่าวว่า ธนาคารให้ความสำคัญกับการขยายฐานเงินฝากจากกลุ่มลูกค้ารายย่อยเป็นหลัก เน้นเลือกปล่อยสินเชื่อใหม่อย่างรอบคอบ ควบคู่ไปกับการปรับปรุงคุณภาพพอร์ตปัจจุบัน เพื่อเสริมฐานะทางการเงินให้แข็งแกร่งยิ่งขึ้น รองรับดีลการรวมกิจการที่อาจจะเกิดขึ้น